CELEX: 62021TN0152
Language: el
Date: 2021-03-19 00:00:00
Title: Υπόθεση T-152/21: Αγωγή της 19ης Μαρτίου 2021 — Union Syndicale Solidaires des SDIS de France et DOM/TOM κατά Επιτροπής

10.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/63
            
         
      Αγωγή της 19ης Μαρτίου 2021 — Union Syndicale Solidaires des SDIS de France et DOM/TOM κατά Επιτροπής
      (Υπόθεση T-152/21)
      (2021/C 182/86)
      Γλώσσα διαδικασίας: η γαλλική
      
         Διάδικοι
      
      
         Ενάγουσα: Union Syndicale Solidaires des services départementaux d’incendie et de secours (SDIS) de France et DOM/TOM (Νιμ, Γαλλία) (εκπρόσωπος: O. Coudray, δικηγόρος)
      
         Εναγομένη: Ευρωπαϊκή Επιτροπή
      
         Αιτήματα
      
      Η ενάγουσα ζητεί από το Γενικό Δικαστήριο:
      
                  —
               
               
                  να υποχρεώσει την Ευρωπαϊκή Ένωση (Ευρωπαϊκή Επιτροπή) να καταβάλει στην ενάγουσα αποζημίωση ύψους 10 000 ευρώ ως ικανοποίηση της ηθικής βλάβης που υπέστη, συν τόκους υπολογιζομένους βάσει του επιτοκίου που έχει καθορίσει η Ευρωπαϊκή Κεντρική Τράπεζα για τις κύριες πράξεις αναχρηματοδότησης, προσαυξημένου κατά 3,5 εκατοστιαίες μονάδες·
               
            
                  —
               
               
                  να υποχρεώσει την Ευρωπαϊκή Ένωση (Ευρωπαϊκή Επιτροπή) να καταβάλει ποσό 6 600 ευρώ για το σύνολο των δικαστικών εξόδων.
               
            
         Ισχυρισμοί και κύρια επιχειρήματα
      
      Προς στήριξη της αγωγής της αποζημιώσεως, η ενάγουσα προσάπτει στην Επιτροπή ότι δεν απάντησε, επί 1,5 έτος, στην καταγγελία που είχε υποβάλει η ενάγουσα κατά της Γαλλικής Δημοκρατίας. Η ενάγουσα προσάπτει επίσης στην Επιτροπή ότι δεν την ενημέρωσε προσηκόντως για τον έλεγχο στον οποίο προέβη και ότι δεν έλαβε θέση επί της καταγγελίας εντός ευλόγου προθεσμίας. Κατά την αναιρεσείουσα, η Επιτροπή υπέπεσε, επομένως, υπαιτίως σε παράνομη πράξη δυνάμενη να στοιχειοθετήσει την ευθύνη της Ένωσης.